laion/Wikipedia-Exotic huggingface dataset:
კვარის შტატი

კვარის შტატი (ინგლ. Kwara State) — შტატი ნიგერიის დასავლეთით. ადმინისტრაციული ცენტრი — ქალაქი ილორინი. ფართობი — 36 825 კმ², მოსახლეობა — 2 365 353 ადამიანი (2006). კვარის შტატი მდებარეობს 306 კმ-ით ჩრდილო-აღმოსავლეთით ლაგოსიდან და 500 კმ-ით სამხრეთ-დასავლეთით აბუჯიდან. კვარის შტატი დაარსდა 1967 წლის 27 მაისს, როდესაც გენერალ იაკუბუ გოუონის ფედერალურმა სამხედრო მთავრობამ იმ პერიოდში არსებული 4 რეგიონისგან შემდგარი ქვეყნის დაყოფა შეცვალა 12 შტატად. კვარის შტატი შეიქმნა ჩრდილოეთის რეგიონის ილორინის და კაბის ყოფილი პროვინციებისგან და თავდაპირველად ერქვა დასავლეთ-ცენტრალური შტატი, მაგრამ მოგვიანებით სახელად დაერქვა «Kwara» — მდინარე ნიგერის ადგილობრივი სახელი. კვარის შტატი 1976 წლიდან ნიგერიის ადმინისტრაციული დაყოფის შემდგომი ცვლილებების შედეგად მნიშვნელოვნად შემცირდა ზომებში. 1976 წლის 13 თებერვალს ბენუეს შტატის ფორმირებისთვის იდაჰის/დეკინის შტატის ნაწილი გამოეყო და შეუერთდა მაშინდელი ბენუე/პლატოს შტატის ნაწილს. 1991 წლის 27 აგვისტოს ადგილობრივი თვითმმართველობის 5 ოლქი, კერძოდ ოიი, იაგბა, ოკენე, ოკეჰი და კოგი ასევე გამოყვეს, რათა შექმნილიყო კოგის ახალი შტატის ნაწილი, ხოლო მეექვსე ოლქი — ბორგუ შეუერთდა ნიგერის შტატს. კვარის შტატი დაყოფილია 16 თვითმმართველობის რაიონად. შტატის ოფიციალური საიტი ↑ https://nigerianfinder.com/nigerias-36-states-and-their-slogans/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 https://www.naijahomebased.com/list-16-local-government-areas-kwara-state/ ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 https://nigerianfinder.com/local-governments-in-nigeria-the-full-list/ ↑ 4.0 4.1 https://www.naijahomebased.com/list-16-local-government-areas-kwara-state ↑ https://www.nigeriapostcode.com/location/kwara/ilorin/ ↑ Population by State and Sex. population.gov.ng
ყარაბაქალი

ყარაბაქალი (აზერ. Qarabaqqal) — სოფელი აზერბაიჯანში, გოქჩაის რაიონში. მოსახლეობის რაოდენობა — 2 466 კაცი. ყარაბაქალი GEOnet სახელების სერვერზე
ტიტანებზე შეტევა

ტიტანებზე შეტევა (იაპონ. 進撃の巨人) — იაპონური პოსტაპოკალიპტიკური მანგა, რომელიც დაწერილია და ილუსტრილებულია ჰაჯიმე ისაიამას მიერ. გამოდის იაპონური გამომომცემლის „კოდანსიას“ ყოველთვიურ ჟურნალ „Bessatsu Shonen Magazine“-ში, 2009 წლის ოქტომბრიდან. მანგაში აღწერილი მოქმედება ხდება გამოგონებულ სამყაროში, რომელიც XIX საუკუნის ევროპას მოგვაგონებს, სადაც ადამიანები ცხოვრობენ ისეთ ტერიტორიებზე, რომლებიც შემოღობილია სამი უზარმაზარი კედლით, რომლებიც კაცობრიობას გიგანტური კაციჭამია არსებებისგან, ტიტანებისგან, იცავს. 2013 წლიდან მრავალსერიანი ანიმე-ეკრანიზაცია გამოდის, რომელიც იქმნება Wit Studios-ის მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. კაცობრიობამ პროგრესის მაგივრად განიცადა რეგრესი გიგანტების რასის გამოჩენის გამო. უზარმაზარ ჰუმანოიდებს არც აზროვნება შეეძლოთ და არც ლაპარაკი, სამაგიეროდ უაზროდ ჭამდნენ ადამიანებს, მათ ვერანნაირმა იარაღმა ვერ აჯობა და ამიტომ, მათ წინააღმდეგ საბრძოლველად ადამიანები გაემართნენ. შეგიძლიათ იხილოთ მედიაფაილები თემაზე „ტიტანებზე შეტევა“ ვიკისაწყობში. ოფიციალური საიტი (იაპონური)
ყარამანი (გოქჩაი)

ფოთუ (აზერ. Qaraman) — სოფელი აზერბაიჯანში, გოქჩაის რაიონში. მოსახლეობის რაოდენობა — 788 კაცი. '&Diacritics=DC ყარამანი GEOnet სახელების სერვერზე
ყარამარიამი

ყარამარიამი (აზერ. Qaraməryəm) — სოფელი აზერბაიჯანში, გოქჩაის რაიონში. მოსახლეობის რაოდენობა — 1 145 კაცი. ყარამარიამი GEOnet სახელების სერვერზე
Devil May Cry (ანიმე ტელესერიალი)

Devil May Cry (იაპონ. デビル メイ クライ) — ფანტასტიკური ჟანრის ანიმე. წარმოადგენს ამავე სახელწოდების ვიდეო თამაშების და მანგას ანიმაციურ ვარიანტს. შეიცავს 12 ეპიზოდს, რომელთაგან თითოეულის ხანგრძლივობაა 24-25 წუთი. ეპიზოდების ჩვენება დაიწყო 2007 წლის 14 ივნისიდან და დასრულდა 2007 წლის 6 სექტემბერს. ყურადღება!  ქვემოთ მოყვანილია სიუჟეტის და/ან დასასრულის დეტალები. ანიმეს მთავარი გმირი დანტე არის ნახევრად ადამიანი, ნახევრად კი დემონი. მას შეეძლო ყოფილიყო დემონებთან ერთად თუმცა გადაწყვიტა დედამიწაზე დარჩენა, ადამიანებს შორის, გახსნა სააგენტო Devil May Cry და დაიწყო სამყაროს გასუფთავება სხვა დემონებისგან. Official Funimation Devil May Cry Website დაარქივებული 2013-08-24 საიტზე Wayback Machine. Devil May Cry Japanese website თარგი:Jp icon Wowow's Devil May Cry Japanese webpage დაარქივებული 2007-05-27 საიტზე Wayback Machine. თარგი:Jp icon „Devil May Cry“ (ანიმე) საიტის Anime News Network ენციკლოპედიაში
ყარახიდირი

ყარახიდირი (აზერ. Qaraxıdır) — სოფელი აზერბაიჯანში, გოქჩაის რაიონში. მოსახლეობის რაოდენობა — 1 435 კაცი. ყარახიდირი GEOnet სახელების სერვერზე
გიორგი ანჯაფარიძე

გიორგი (გიზო) ნესტორის ძე ანჯაფარიძე (დ. 9 იანვარი, 1887, კიწია, სენაკის მაზრა — გ. 14 დეკემბერი, 1937, ირკუტსკი) — ქართველი იურისტი, პოლიტიკოსი, საქართველოს დემოკრატიული რესპუბლიკის დამფუძნებელი კრების წევრი. გიორგი ნესტორის ძე ანჯაფარიძე დაიბადა 1887 წლის 9 იანვარს, სენაკის მაზრის სოფელ კიწიაში. დაამთავრა ბათუმის ვაჟთა გიმნაზია და სწავლა განაგრძო მოსკოვის უნივერსიტეტის იურიდიულ ფაკულტეტზე. 1905 წლიდან რუსეთის სოციალ-დემოკრატიული მუშათა პარტიის წევრია და მონაწილეობდა რევოლუციურ გამოსვლებში. 1913 წელს სამშობლოში დაბრუნების შემდეგ ბათუმში ადვოკატად მუშაობდა და იცავდა 1915-1916 წლებში რუსეთის იმპერიის სამხედრო მმართველობის მიერ დაპატიმრებულ აჭარლებს. 1917 წლის თებერვლის რევოლუციის შემდეგ ბათუმის მუშათა და ჯარისკაცთა დეპუტატების საბჭოს თავმჯდომარეობდა. თანამდებობა ეკავა 1918 წლის 1 აპრილამდე, ვიდრე ოსმალური არმიის მიერ ბათუმის ოკუპაცია მოხდებოდა. 1917 წლის ნოემბერში აირჩიეს საქართველოს ეროვნული საბჭოს წევრად, 1918 წლის თებერვლიდან ამიერკავკასიის სეიმის წევრია, ხოლო 1918 წლის 26 მაისს ხელი მოაწერა საქართველოს დემოკრატიული რესპუბლიკის დამოუკიდებლობის გამოცხადების აქტს. 1918 წელს იყო საქართველოს დემოკრატიული რესპუბლიკის პარლამენტის წევრი, აგვისტოდან იყო საქართველოს მთავრობის რწმუნებული სოჭის ოლქში. 1919 წლის 12 მარტიდან საქართველოს სოციალ-დემოკრატიული მუშათა პარტიის სიით საქართველოს დემოკრატიული რესპუბლიკის დამფუძნებელი კრების წევრი გახდა. 1920 წლის 4 სექტემბერს აირჩიეს ბათუმის ქალაქისთავად. 1921 წლის 3 მაისს, საბჭოთა რეჟიმის დამყარებისას სხვა პარტიულ ლიდერებთან ერთად დააპატიმრეს. საპატიმროში იმყოფებოდა 1922 წლის ივლისამდე. მეორედ დააპატიმრეს იმავე წლის 16 სექტემბერს, სურამში. 20 ოქტომბერს კვლავ გაათავისუფლეს საქართველოს დატოვების ვალდებულებით, თუმცა მოგვიანებით დარჩენის უფლება მისცეს. 1924 წლის გაზაფხულიდან მონაწილეობდა ანტისაბჭოთა აჯანყების ორგანიზებაში, მაგრამ მის ოჯახზე ზეწოლის გამო ჩეკას ჩაბარდა. 1925 წელს გაასამართლეს სხვა 46 პოლიტპატიმართან ერთად, სადაც 5 წლით პატიმრობა მიესაჯა. ამის შემდეგაც იგი რამდენიმეჯერ იქნა დაპატიმრებული, კვლავ ანტისაბჭოთა ქმედებების ბრალდებით. 1937 წლის 5 დეკემბერს სასჯელს იხდიდა ირკუტსკის მხარეში, აქვე მიესაჯა დახვრეტაც. დახვრიტეს ქ. ირკუტსკში, 1937 წლის 14 დეკემბერს. რეაბილიტირებულია 1957 წლის 30 ნოემბერს ირკუტსკის მხარის, 1989 წლის 23 აპრილის ალთაის მხარის და 1989 წლის 30 ივნისს ომსკის მხარის შესაბამისი სამსახურების მიერ. საქართველოს დამფუძნებელი კრების წევრები გუნცაძე მ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 31-32. ხვადაგიანი ი., „საქართველოს დამფუძნებელი კრება 1919“, თბილისი: „საბჭოთა წარსულის კვლევის ლაბორატორია“, 2016. — გვ. 154-156, ISBN 978-9941-0-9318-0. გურული ვ., ნოე ჟორდანია: პოლიტიკური პორტრეტი 1869-1953, თბილისი, 1999
ყარაიაზი (გოქჩაი)

ყარაიაზი (აზერ. Qarayazı) — სოფელი აზერბაიჯანში, გოქჩაის რაიონში. მოსახლეობის რაოდენობა — 2 131 კაცი. ყარაიაზი GEOnet სახელების სერვერზე
ყაბალა-მიუსქიურლიუ

ყაბალა-მიუსქიურლიუ (აზერ. Qəbələ Müskürlü) — სოფელი აზერბაიჯანში, გოქჩაის რაიონში. ყაბალა-მიუსქიურლიუ GEOnet სახელების სერვერზე
ენვერ ბოლქვაძე

ენვერ აღალის ძე ბოლქვაძე (დ. 21 იანვარი, 1921 , ყადიოღლები, ხულოს მუნიციპალიტეტი — გ. 2004) — ქართველი პედაგოგი, ფიზიკა-მათემატიკოსი. ენვერ აღალის ძე ბოლქვაძე დაიბადა 1921 წლის 21 იანვარს ხულოს რაიონის სოფელ განახლებაში. 1939 წელს დაამთავრა ხულოს ვაჟთა სახელმწიფო პედაგოგიური სასწავლებელი. 1955 წელს ბათუმის პედაგოგიური ინსტიტუტის ფიზიკა-მათემატიკის ფაკულტეტი. 1939-1974 წლებში მუშაობდა პედაგოგად და სხვადასხვა დროს იყო დანისპარაულის, რიყეთის, ხულოს, ოქტომბრის საშუალო სკოლების დირექტორად. იყო ხულოს რაიონის განათლების განყოფილების გამგე, ბათუმის პირველი სკოლა-ინტერნატის და 23-ე საშუალო სკოლის დირექტორი. მინიჭებული აქვს საქართველოსა და აჭარის ა/რ-ის დამსახურებული მასწავლებლის საპატიო წოდება. დაჯილდოვებული იყო საქართველოს სსრ განათლების სამინისტროს სახალხო განათლების წარჩინებულის სამკერდე ნიშნით. ავტორია ბოლქვაძეების (ყადიოღლების) გვარის გენეალოგიისა (ბათუმი, 1998). ენვერ ბოლქვაძე. ბოლქვაძეების (ყადიოღლების) გვარის გენეალოგია. გამომცემლობა „ალიონი“, ბათუმი, 1998 ენვერ ბოლქვაძე — საქართველოს ბიოგრაფიული ლექსიკონი
ტიგრან ავეტისიანი

ტიგრან გიორგის ძე ავეტისიანი (დ. 18 თებერვალი, 1891, თბილისი — გ. 26 მაისი, 1938, კრასნოიარსკი) — სომეხი პოლიტიკოსი, იურისტი, საქართველოს დემოკრატიული რესპუბლიკის დამფუძნებელი კრების წევრი, პარტია „დაშნაკცუთიუნის“ (სომხეთის რევოლუციური ფედერაცია) წევრი. ტიგრან გიორგის ძე ავეტისიანი დაიბადა 1891 წლის 18 თებერვალს, თბილისში. დაამთავრა პეტერბურგის უნივერსიტეტის იურიდიული ფაკულტეტი. 1908 წელს დაპატიმრებული იყო პოლიტიკური საბაბით. 1918 წელს იყო საქართველოს დემოკრატიული რესპუბლიკის პარლამენტის წევრის. 1919 წლის სექტემბერში დამატებითი არჩევნების შედეგად მოხვდა საქართველოს დამფუძნებელ კრებაში. საბჭოთა რეჟიმის დამყარების შემდეგ დააპატიმრეს. დახვრიტეს 1938 წლის 26 მაისს. რეაბილიტირებულია 1957 წლის 8 ივნისს — კრასნოიარსკის სამხარეო სასამართლოს და 1989 წლის 10 ივლისს — კრასნოიარსკის მხარის პროკურატურის მიერ. ხვადაგიანი ი., საქართველოს დამფუძნებელი კრება 1919. საბჭოთა წარსულის კვლევის ლაბორატორია. გვ. 147-148, თბ., 2016
კონტინენტი

კონტინენტი, იგივე მატერიკი — ხმელეთის დიდი ერთეული, რომელიც გარშემორტყმულია წყლის დიდი მასივებით (ზღვები, ოკეანეები). კონტინენტი მომდინარეობს ტერმინისაგან „Terre Continente“, რაც „უწყვეტ მიწას“ ნიშნავს, ანუ ეს არის ხმელეთის მასივი, რომლის რომელიმე კუთხეში მისვლა შესაძლებელია ზღვებისა და ოკეანეების გადაულახავად. გარდა ამისა, არ არსებობს ოფიციალური შეთანხმება იმის თაობაზე, თუ რა სიდიდის უნდა იყოს კუნძული, რომ ის განხილულ იქნეს კონტინენტად. საზოგადოდ, გრენლანდია (2.175.600 კმ2) ითვლება ყველაზე დიდ კუნძულად, ხოლო ავსტრალია (7.686.589 კმ2) ყველაზე მცირე კონტინენტად. მატერიკი მომდინარეობს რუსული სიტყვისაგან матёрный, რაც ქართულად ითარგმნება როგორც მყარი, მაგარი, დიდი. ქართულ სამეცნიერო და პოპულარულ ლიტერატურაში რუსულიდან შემოსული ეს სიტყვა ადრე კონტინენტის სინონიმად იხმარებოდა. მატერიკი (მატერიკისა)გეოგრ. ხმელეთის დიდი ფართობი, გარემოცული ზღვებითა და ოკეანეებით, კონტინენტი. აზიის მატერიკი. (ქეგლი, 5-ე ტომი, გვ. 89) Материк ნიადაგი მიწისა, უძრავი, უშლელი. (ნიკო ჩუბინაშვილი: I ტომი, გვ. 513, თბილისი, „საბჭოთა საქართველო“, 1977) Материк 1. კონტინენტი. (...) (2. გეოლ. იგივეა, რაც подпочва.) (რუსულ-ქართული ლექსიკონი, გვ.304, თბილისი, „საბჭოთა საქართველო“, 1983) სხვადასხვა ქვეყანაში კონტინენტების რიცხვს სხვადასხვაგვარად მიიჩნევენ, ასე მაგალითად: 6 ერთეული: ევრაზია, აფრიკა, ჩრდილოეთი ამერიკა, სამხრეთი ამერიკა, ანტარქტიდა, ავსტრალია. ეს მოდელი მიღებულია აშშ-ში, კანადასა და ავსტრალიაში. 6 ერთეული: ევროპა, აზია, აფრიკა, ამერიკა, ანტარქტიდა, ავსტრალია. ეს მოდელი პოპულარულია ევროპაში, ლათინურ ამერიკაში, აღმოსავლეთ აზიაში. ამის გამოხატულებაა ოლიმპიური მოძრაობის ემბლემა 5 რგოლის სახით (ბუნებრივია, ანტარქტიდის გამოკლებით). 5 ერთეული: ევრაზია, აფრიკა, ამერიკა, ანტარქტიდა, ავსტრალია. 4 ერთეული: ევრაფრაზია, ამერიკა, ანტარქტიდა, ავსტრალია. ეს მოდელი ყველაზე მეტად შეესაბამება ტერმინის „კონტინენტი“ განსაზღვრებას, ვინაიდან ევრაზია და აფრიკა ერთმანეთისაგან გამოყოფილია სუეცის არხით, რომელიც ხელოვნურადაა შექმნილი და ამავე დროს არც ზღვას წარმოადგენს და არც ოკეანეს. ანალოგიურად ჩრდილოეთი და სამხრეთი ამერიკა გაყოფილია პანამის არხით. გეოლოგიურად დედამიწის ზედაპირი რამდენიმე ტექტონიკური პლატფორმისაგან შედგება. თანამედროვე გეოლოგიურ ეპოქაში არსებობს 6 ასეთი კონტინენტური პლატფორმა, რომლებიც გვაძლევს გეოლოგიურად აღიარებულ 6 კონტინენტს, რომელიც არ ემთხვევა ზემოთ განხილულ არც ერთ მოდელს. ეს დაყოფა ასეთია: ევრაზია აფრიკა ჩრდილოეთი ამერიკა სამხრეთი ამერიკა ანტარქტიდა ავსტრალია ცხრილი აჩვენებს კონტინენტების და მოსახლეობის რაოდენობას, 7 კონტინენტის პრინციპით. კონტინენტები დალაგებულია მათი ფართობის მიხედვით. ქვეყნის ნაწილები მატერიკების დრეიფის რეკონსტრუქცია დაარქივებული 2009-02-07 საიტზე Wayback Machine. (ინგლისური) ↑ "Total Population – Both Sexes". ↑ Non-permanent, varies. See also: Demographics of Antarctica. Antarctica დაარქივებული 2018-12-25 საიტზე Wayback Machine. . CIA World Factbook. March 2011 data. Retrieved December 24, 2011. ↑ Forbes проигнорировал Москву. www.irn.ru.
დიპლოდოკი

დიპლოდოკი (ლათ. Diplodocus), ამომწყდარი ქვეწარმავლების გვარი ხვლიკმენჯა დინოზავრების რიგისა. სხეულის სიგრძე 25 მ აღწევდა. ჰქონდათ ძალიან გრძელი კისერი და კუდი, შედარებით პატარა თავი. ცნობილია რამდენიმე სახეობა. იკვებებოდნენ მცენარეებით. დიპლოდოკის ნაშთები ნაპოვნია აშშ-ში იურული პერიოდის ნალექებში. ქართული საბჭოთა ენციკლოპედია, ტ. 3, თბ., 1978. — გვ. 563.
იოსებ მაჭავარიანი (სოციალ-დემოკრატიული პარტია)

იოსებ ივანეს ძე მაჭავარიანი (დ. 1877, ახაშენი, სიღნაღის მაზრა — გ. 21 აპრილი, 1938) — ქართველი პოლიტიკოსი, საქართველოს დემოკრატიული რესპუბლიკის დამფუძნებელი კრების წევრი. იოსებ ივანეს ძე მაჭავარიანი დაიბადა 1877 წელს, სიღნაღის მაზრის სოფელ ახაშენში. საშუალო განათლება მიიღო თბილისის სასულიერო სემინარიაში. 1898 წლიდან იყო რუსეთის სოციალ-დემოკრატიული მუშათა პარტიის წევრი. 1905 წლიდან მუშაობდა რსდმპ მენშევიკების ფრაქციაში. 1908 წელს დააპატიმრეს პოლიტიკური საბაბით. 1919 წლის 12 მარტს აირჩიეს საქართველოს დემოკრატიული რესპუბლიკის დამფუძნებელი კრების წევრად. 1921 წელს საბჭოთა რუსეთის მიერ საქართველოს ოკუპაციის შემდეგ ჩაება ანტისაბჭოთა მოძრაობაში. რამდენკჯერმე დააპატიმრეს პოლიტიკური საბაბით. დახვრიტეს 1938 წლის 21 აპრილს. საქართველოს დამფუძნებელი კრების წევრები ირაკლი ხვადაგიანი. საქართველოს დამფუძნებელი კრება 1919. საბჭოთა წარსულის კვლევის ლაბორატორია. თბილისი, 2016, გვ.292-293. ↑ საქართველოს ბიოგრაფიული ლექსიკონი — 2001. <a href="https://wikidata.org/wiki/Track:Q58357743"></a>
MonsterVerse

Monsterverse — ფენტეზის ჟანრის ფილმების სერია, რომელიც შეიცავს სრულმეტრაჟიან ფილმებს. სერიაში გამოვიდა 4 ფილმი, „გოძილა“ (2014), „კონგი: თავის ქალის კუნძული“ (2017), „გოძილა: მონსტრების მეფე“ (2019) და „გოძილა კონგის წინააღმდეგ“ (2020). ↑ MonsterVerse Trademark Application of Legendary Pictures, LLC. Justia Trademarks. ციტირების თარიღი: January 20, 2017.
Psycho-Pass

Psycho-Pass (იაპონ. サイコパス) — ფანტასტიკური ჟანრის ანიმე. შეიცავს 22 ეპიზოდს, რომელთაგან თითოეულის ხანგრძლივობაა 25 წუთი. სერიალი ერთი სეზონისგან შედგება. ეპიზოდები ეთერში გავიდა 2012 წლის 12 ოქტომბრიდან და დამთავრდა 2013 წლის 22 მარტს. ყურადღება!  ქვემოთ მოყვანილია სიუჟეტის და/ან დასასრულის დეტალები. ისტორია მოგვითხრობს ახლო მომავალზე, სადაც სამყაროში ტექნიკის განვითარება უკვე პიკზეა, შექმნილია ადამიანის ფსიქოლოგიური მდგომარეობის დამდგენი იარაღი, რომლის მეშვეობითაც წყდება ადამიანის ბედი, მოკვდება თუ ჩატარდება მკურნალობა, მაგრამ საქმე შემდეგშია, სძალულს კი ტექნიკას ადამიანის ფსიქოლოგიური მდგომარეობის 100%-ით შეფასება. ოფიციალური საიტი (იაპონური) ტოპ 5 კიბერპანკ ანიმე დაარქივებული 2022-06-26 საიტზე Wayback Machine. „Psycho-Pass“ — კინოფილმების ინტერნეტ-მონაცემთა ბაზა (ინგლისური) „Psycho-Pass“ (ანიმე) საიტის Anime News Network ენციკლოპედიაში „Psycho-Pass 2“ (ანიმე) საიტის Anime News Network ენციკლოპედიაში ↑ Psycho-Pass. Madman Entertainment. ციტირების თარიღი: February 14, 2015.
ნაფრა

ნაფრა — კარსტული უფსკრული საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს ბზიფის მასივის დასავლეთ ნაწილში, მწვერვალ ნაფრის სიახლოვეს, ზღვის დონიდან 2355 მ სიმაღლეზე. უფსკრული ჩასახულია ზედა იურისა და ქვედა ცარცის ძლიერ დამსხვრეულ და დანაპრალებულ ქანებში, მასში ჩასასვლელი, მწვერვალ ნაფრიდან 20-ოდე მ-ის მოშორებით, ძაბრის ფსკერზე იხსნება. მღვიმის ჯამური სიგრძეა 3520 მ, სიღრმე 970 მ. გენეტიკურად ნაფრა კოროზიულ-ეროზიული კლასის მღვიმეს მიეკუთვნება. მორფოლოგიურად წარმოადგენს ჭების სერიას, რომელთაგან ყველაზე მნიშვნელოვანის სიღრმეა 65 მ. ჭები მცირე სუბჰორიზონტალურ შესასვლელებს ენაცვლება. 630 მ სიღრმიდან დაწყებული მღვიმეში გასასვლელი გზა მიუყვება ჩანაქცევს 200 მ-იანი ვერტიკალური ამპლიტუდით. ფსკერული ნაწილი წარმოადგენს მნიშვნელოვანი მიწისქვეშა ნაკადის მოქმედ კალაპოტს. ფსკერულ ნაწილშია ორი გრიფონი. აქვე მდებარეობს ჩანჩქერი, რომლის სიმაღლეა დაახლოებით 10 მ და აღმავალი ტოტი. მღვიმის ზედა ნაწილი კასკადური ტიპისაა. ცალკეული შიგა ჭების სიღრმე, რომელთა ფსკერი მოფენილია ნგრეული მასალით, 15-30 მ-ის ფარგლებში მერყეობს. აშკარად ჩანს: უფსკრულის ძირითადი მაგისტრალი, რომელიც ძლიერ დანაპრალებულ და დამსხვრეულ ზონას გასდევს. ასეა თითქმის 400 მ-მდე; შემდეგ იწყება საკმაოდ გრძელი დერეფანი გამდინარე ტბების სისტემით. იგი თანდათან ვიწროვდება და ბოლოს ერთბაშად აწყდება 45 მ სიღრმის ჭას; შემდგომ გაგრძელებას ქმნის კვლავ დახრილფსკერიანი, კასკადისებური დერეფანი, რომელშიც წყალმცირობისას ნაკადის ხარჯი აღწევს 100-130 ლ/წმ-ში. მღვიმის შორეული, საკმაოდ ვრცელი და გრძელი დერეფანი ებმის ოვალური ფორმის მოზრდილ დარბაზს. 970 მ სიღრმეზე ნაკადი ნაზვავით ამოქოლილ კლდოვან ნაპრალში იფილტრება. ნაფრაში უფართოესი გავრცელება აქვს სეისმო-გრავიტაციულ ნაფენებს — უმთავრესად ნაზვავებისა და ნაყარების სახით. ქიმიური წარმონაქმნები ზედა მშრალ დერეფნებშია შემონახული. ეს წარმონაქმნებია: სტალაქტიტები, სტალაგმიტები, ჰელიქტიტები და სხვა. „კიბოს ჭის“ კედლებზე აღსანიშნავია 30 სმ-მდე სიგრძის კალციტის დენდრიტული ნაზარდები. უფსკრულის ღრმა ნაწილისათვის დამახასიათებელია სიფონური და ნახევრად სიფონური დერეფნები, რომელთა კვლევაში მონაწილეობდა გამოცდილი სპელეოაკვანავტთა ჯგუფი პეტრე მინენკოვის ხელმძღვანელობით. კარსტული უფსკრული ნაფრა აღმოაჩინა კრასნოიარსკის პოლიტექნიკური ინსტიტუტის ექსპედიციამ ზახარ ზალიევის ხელმძღვანელობით 1980 წლის აგვისტოში. იმთავითვე შეაღწიეს 180 მ სიღრმემდე. აგვისტოს ბოლოს ექსპედიცია შეცვალა კრასნოიარსკის სპელეოლოგთა კლუბის მოიერიშე განყოფილებამ ვიქტორ მელნიკოვის ხელმძღვანელობით. ნაფრა განსაკურებულ ყურადღებას იპყრობს იმით, რომ იგი არის მსოფლიოში ერთ-ერთი ყველაზე ღრმა კარსტული მიწისქვეშა ჰიდროსისტემის ნაწილი. წყლის შეფერილობით დამტკიცებულია კავშირი ნაფრასა და მჭიშთას შორის. ნაფრის შესასვლელი განლაგებულია ზღვის დონიდან 2355 მ სიმაღლეზე, ჰიდროსისტემის ქვედა წერტილი ზღვის დონიდან −32 მ სიმაღლეზეა, რაც იძლევა 2382 მ-იან ამპლიტუდას. ნაფრა მიჩნეულია რთულ მღვიმედ და მიეკუთვნება სირთულის 5ბ კატეგორიას. ხელმისაწვდომია მხოლოდ გამოცდილი სპელეოლოგებისათვის. ექსპედიციის დროა მარტი-ივლისი. ↑ Описания пещер Бзыбского массива ↑ 2.0 2.1 ზურაბ ტინტილოზოვი, ბზიფის მასივის კარსტი და მღვიმეები, „მეცნიერება“, გვ. 92-94, თბ., 1988 წ. ↑ История исследования пещер Бзыбского массива ↑ Пещеры. Проблемы изучения: Межвузовский сборник научных трудов. Выпуск 22. Пермь, 1990.
დიპლოკოკები

დიპლოკოკები (< ბერძ. διπλός [diplós] — „ორმაგი“ და κόκκος [kókkos] — „მარცვალი“) — კოკები (სფერული ბაქტერიები), რომლებიც წყვილ-წყვილად არიან განლაგებული და ზოგჯერ (ორგანიზმში) გარშემორტყმულნი არიან კაფსულით. უმნიშვნელოვანესი პათოგენური დიპლოკოკებია: გონოკოკი (Neisseria gonorrhoeae), პნევმოკოკი (Streptococcus pneumoniae), მენინგოკოკი (Neisseria meningitidis) და სხვ. ადრე პნევმოკოკი გამოყოფილი იყო ცალკე გვარში, რომელსაც დიპლოკოკი (Diplococcus) ეწოდებოდა პნევმოკოკი , რომელიც წარმოადგენს კრუპოზული ანთების (პნევმონიის) უმთავრეს გამომწვევს, შედგება ორი კოკისგან, რომლებიც გაბრტყელებულია იმ მხარეს, რომლითაც ისინი ერთმანეთისკენ არიან მიმართული; ორგანიზმში მას აქვს კაფსულა. გონოკოკი არის დიპლოკოკი, რომელიც შედგება ორი ყავის მარცვლის ფორმის კოკისგან. მენინგოკოკი ეპიდემიური ცერებროსპინალური მენინგიტის გამომწვევია, ჰგავს გონოკოკს. როგორც წყვილ-წყვილად ცხოვრების თავისებურება, ისე ცალკეული დიპლოკოკების ფორმა არ არის აუცილებელი მახასიათებელი. ასე მაგალითად, სუფთა კულტურაში ხელოვნურ საკვებ არეებზე პნევმოკოკებს შეიძლება ჰქონდეთ კვერცხისებრი ან სფერული ფორმა და ზოგჯერ წარმოქმნიან მოკლე ჯაჭვებს, კარგავენ რა ამგვარად დიპლოკოკების ფორმას. გონოკოკებს ხელოვნურ საკვებ არეებზე ასევე შეუძლიათ დაკარგონ ტიპური ფორმა და წარმოქმნან გროვები და ა.შ. პათოგენური ფორმების გარდა, ხშირად გვხვდება აგრეთვე დიპლოკოკების საპროფიტული ფორმები. ქართული საბჭოთა ენციკლოპედია, ტ. 3, თბ., 1978. — გვ. 563. Диплококки // Большая медицинская энциклопедия, М., 1970.
კოგის შტატი

კოგის შტატი (ინგლ. Kogi State) — შტატი ნიგერიის ცენტრში. ხალხში მას ეძახიან შეერთების შტატს, რადგანაც შტატის ადმინისტრაციული ცენტრი, ქალაქი ლოკოჯა, თანამედროვე ნიგერიის პირველი ადმინისტრაციული ცენტრია, რომელიც მდებარეობს მდინარეების ნიგერის და ბენუეს შეერთების ადგილას. ადმინისტრაციული ცენტრი — ქალაქი ლოკოჯა. ფართობი — 29 833 კმ², მოსახლეობა — 3 314 043 ადამიანი (2006). კოგის შტატი შეიქმნა 1991 წლის 27 აგვისტოს კვარის და ბენუეს შტატების ნაწილებისაგან. დეღეისათვის შტატში ცხოვრობენ შემდეგი ეთნიკური ჯგუფები: იგალა, ებირა, ოკუნი (იორუბას მონათესავე ხალხი) და ბასა. კოგის შტატი დაყოფილია 21 თვითმმართველობის რაიონად. კოგის შტატი დედაქალაქის ფედერალურ ტერიტორიას აკავშირებს სამხრეთის 22 შტატთან. დედაქალაქის ფედერალურ ტერიტორიასთან უშუალო სიახლოვის გამო, ქალაქ აბუჯის საერთაშორისო აეროპორტი ემსახურება შიდა და საერთაშორისო რეისებს. შტატში ასევე კარგად არის განვითარებული სატელეკომუნიკაციო მომსახურება. კოგის შტატი, თავისი უნიკალური გეოგრაფიული მდებარეობის გამო, ტურისტებს სთავაზობს დასვენების მრავალფეროვან შესაძლებლობებს. ესაა ველური ბუნების დათვალიერება, ასევე ისტორიული და კულტურული ძეგლები. ქვეყნის დედაქალაქ აბუჯიდან სულ რაღაც 2 სთ-ის სავალ მანძილზე ტურისტებს შეუძლიათ დაგეგმონ ერთდღიანი მარშრუტები მათ მიერ დაინტერესებულ ადგილებში. შტატის მთავარი ღირსშესანიშნაობებია კოლონიალური პერიოდის ძეგლები, როგორებიცაა, მაგალითად, ლორდ ლუგარდის სახლი, მდინარეების — ნიგერის და ბენუეს შეერთების ადგილი, ოგიდი (Ogidi) (აფრიკული ქალაქი არაჩვეულებრივი ფორმის კლდოვანი ქვებით (Igneous Rock) და ტრადიციული წარმოებით). შტატის ოფიციალური საიტი ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 https://kogistate.gov.ng/structure/ ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 https://nigerianfinder.com/local-governments-in-nigeria-the-full-list/ ↑ Population by State and Sex. population.gov.ng
კანები

კანები (ლათ. Taurotragus) — წყვილჩლიქოსანი ძუძუმწოვრების გვარი ძროხისებრთა ოჯახისა. მოიცავს ორ სახეობას: ჩვეულებრივი კანა (Taurotragus oryx) მოიცავს სამ ქვესახეობას, მაგრამ მათი არსებობა დავის საგანია: T. o. livingstonii (ლივინგსტონის კანა) აღმოჩენილია ცენტრალურ ზამბეზიურ მიომბოს ტყეებში. ყავისფერია ზურგზე 12 ზოლით. T. o. oryx (კეიპ კანა) აღმოჩენილია სამხრეთ და სამხრეთ-დასავლეთ აფრიკაში. ბეწვი მოოქროსფროა და ზრდასრულებს არ გააჩნიათ ზოლები ზურგზე. T. o. pattersonianus (აღმოსავლეთ აფრიკული კანა ან პიტერსონის კანა) აღმოჩენილია აღმოსავლეთ აფრიკაში. ზოლების რაოდენობა ზურგზე 12-მდეა. გიგანტური კანა (Taurotragus derbianus) — მსოფლიოში უდიდესი ანტილოპა. მოიცავს ორ ქვესახეობა: T. d. derbianus (დასავლური გიგანტური კანა) აღმოჩენილია დასავლეთ აფრიკაში, სენეგალიდან მალიმდე. მისი ბეწვი მუქი წითელია და 15 ზოლამდე აქვს ზურგზე. T. d. gigas (აღმოსავლური გიგანტური კანა) აღმოჩენილია ცენტრალურ და აღმოსავლეთ აფრიკაში, კამერუნიდან სამხრეთ სუდანამდე. მისი ბეწვი მოჟღალოა და ზურგზე 12 ზოლამდე აქვს. Wozencraft, W. C. Mammal Species of the World / Wilson D. E. & Reeder D. M. (eds). — 3rd edition. — Johns Hopkins University Press[en], 16 November 2005. — ISBN 0-801-88221-4. OCLC 62265494. ↑ Wilson, D.E.; Reeder, D.M., eds. (2005). Mammal Species of the World: A Taxonomic and Geographic Reference (3rd ed.). Johns Hopkins University Press. p. 696. ISBN 978-0-8018-8221-0. OCLC 62265494 ↑ Grubb, P. (2005). "Order Artiodactyla". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. p. 696–7. ISBN 978-0-8018-8221-0. OCLC 62265494. ↑ Skinner, JD (2005). „Ruminantia“, The Mammals of the Southern African Subregion, 3rd, Cambridge: Cambridge University Press, გვ. 637–9. ISBN 0-521-84418-5.  ↑ Hildyard, A (2001). „Eland“, რედ. Anne Hildyard: Endangered wildlife and plants of the world.. Marshall Cavendish, გვ. 501–503. ISBN 0-7614-7198-7.